Na temelju članka 8. Uredbe o kriterijima, mjerilima i postupcima financiranja i ugovaranja programa i projekata za opće dobro koje provode udruge („Narodne novine“ broj 26/15),

načelnik Općine Orehovica , dana 17. prosinca 2018. godine utvrđuje

**GODIŠNJI PLAN**

**natječaja, javnih poziva i drugih programa financiranja projekata i programa organizacija civilnog društva u 2019. godini**

**iz proračuna Općine Orehovica u 2019. godini**

**I.**

Godišnji plan natječaja, javnih poziva i drugih programa financiranja projekata i programa

organizacija civilnog društva sadrži podatke o davatelju financijskih sredstava, području, nazivu i planiranom vremenu objave javnog poziva/natječaja, ukupnom iznosu raspoloživih sredstava,rasponu sredstava namijenjenih financiranju pojedinog programa/projekta/manifestacije, očekivanom broju programa/projekata/manifestacija koji će se ugovoriti za financiranje i eventualno druge podatke.

Općina Orehovica će putem Jedinstvenog upravnog odjela Općine Orehovica raspisati javne pozive/natječaje u 2019. godini kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **Rbr** | **Naziv uprav-nog odjela** | **Prioritetno područje** | **Naziv javnog poziva /natječaja** | **Planirano vrijeme objave javnog poziva /natječaja** | **Ukupna vrijednost natječaja (kn)** | **Raspon sredstava (kn)** | **Okvirni broj planiranih ugovora** |
| 1. | JUOO | Kultura, tehnička kultura, sport, socijalna i humanitarna skrb, zdravstvo, skrb o braniteljima i njihovim udrugama, turizam, predškolski odgoj, te područje ostalih društvenih djelatnosti | JAVNI POZIV  korisnicima proračuna na području Općine Orehovica za dostavu prijava  za financiranje programa i projekata namijenjenim zadovoljavanju  javnih potreba za 2018. godinu | Siječanj 2019. godine | 100.000,00 | 1.000,00 – 20.000,00 | 10 |

**II.**

Općina Orehovica zadržava pravo ažuriranja Godišnjeg plana javnih poziva/natječaja u 2019. godini tijekom kalendarske godine

**III.**

Ovaj godišnji plan natječaja, javnih poziva i drugih programa financiranja projekata i programa organizacija civilnog društva u 2019. godini iz proračuna Općine Orehovica u 2019. godini objavit će se na službenim internetskim stranicama Općine Orehovica.

KLASA: 022-05/18-01/

URBROJ: 2109/22-02-18-1

Načelnik Općine Orehovica

Franjo Bukal